S-5708/2019

Dómur

Mál þetta, sem var dómtekið 7. nóvember 2019, var höfðað með ákæru héraðssaksóknara, dags. 17. október 2019, á hendur R-x-x C-x-x R-x-x, kennitala [...], [...], [...], „fyrir sérstaklega hættulega líkamsárás með því að hafa, aðfaranótt sunnudagsins 12. febrúar 2017, fyrir utan skemmtistaðinn Tívolí, Hafnarstræti 4, Reykjavík, slegið bjórglasi í höfuð A, kt. [...], með þeim afleiðingum að hann hlaut 2,5 sm skurð hægra megin á höfði.

Telst þetta varða við 2. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkrafa:

Af hálfu A, kt. [...], er þess krafist að ákærða verði gert að greiða honum miskabætur samtals að fjárhæð kr. 1.000.000. auk vaxta [samkvæmt] 8. gr. [laga] nr. 38/2001 [um vexti og verðtrygginu], sbr. 4. gr. laganna frá [12. febrúar 2017] til þess dags er mánuður er liðinn frá því bótakrafa þessi er kynnt fyrir ákærða en með dráttarvöxtum frá þeim degi [samkvæmt] 1. mgr. 6. gr., sbr. 9. gr. [sömu laga] til greiðsludags. Þá er krafist greiðslu lögmannsþóknunar við réttargæslu [samkvæmt] mati dómara eða samkvæmt síðar framlögðum málskostnaðarreikningi auk virðisaukaskatts á þóknun.“

Ákærði krefst vægustu refsingar sem lög leyfa og hæfilegrar þóknunar til skipaðs verjanda.

Ákærði hefur játað skýlaust fyrir dómi alla þá háttsemi sem honum er gefin að sök samkvæmt ákæru og er játningin studd sakargögnum. Þá hefur ákærði samþykkt að greiða bótakrefjanda 450.000 krónur í miskabætur og 200.000 krónur í málskostnað og hafa verjandi og lögmaður bótakrefjanda lýst því yfir að það sé í raun samkomulag sem hafi tekist utan réttar um bótaþátt málsins. Að þessu virtu eru efni til að leggja dóm á málið samkvæmt 1. mgr. 164. gr. laga nr. 88/2008 um meðferð sakamála. Samkvæmt því sem að framan greinir verður ákærði sakfelldur fyrir þá háttsemi sem honum er gefin að sök samkvæmt ákæru og er brot hans rétt fært til refsiákvæða.

Samkvæmt sakavottorði, dags. 15. október 2019, var ákærði með dómi Héraðsdóms Norðurlands vestra 1. júlí 2019 sakfelldur fyrir brot gegn 1. mgr., sbr. 3. mgr., 45. gr. og 1. mgr., sbr. 2. mgr., 45. gr. a í umferðarlögum og dæmdur til greiðslu sektar og sviptingar ökuréttar. Brot það sem ákærði er nú sakfelldur fyrir var framið fyrir uppkvaðningu fyrrgreinds dóms og ber við refsiákvörðun að líta til 78. gr. almennra hegningarlaga. Sakaferill ákærða hefur að öðru leyti ekki sérstaka þýðingu fyrir úrlausn málsins. Brot ákærða var hættulegt og beindist að mikilvægum verndarhagsmunum og horfir það til refsiþyngingar, sbr. 1. og 3. tölul. 1. mgr. 70. gr. almennra hegningarlaga. Ákærða til málsbóta verður litið til þess að hann hefur skýlaust játað sök og samþykkt að greiða brotaþola bætur og málskostnað, sbr. 8. tölul. 1. mgr. 70. gr. sömu laga. Meðferð máls þessa hefur dregist hjá lögreglu og ákæruvaldi af ástæðum sem eru ákærða óviðkomandi og gengur gegn málshraðareglu 2. málsl. 3. mgr. 18. gr. og 2. málsl. 2. mgr. 53. gr. laga nr. 88/2008. Verður litið til þess við ákvörðun refsingar. Að öllu framangreindu virtu þykir refsing ákærða hæfilega ákveðin fangelsi í fjóra mánuði en fresta skal fullnustu refsingarinnar og falli hún niður að liðnu einu ári frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði bótakrefjanda, A, miskabætur að fjárhæð 450.000 krónur, ásamt dráttarvöxtum samkvæmt 1. mgr. 6. gr., sbr. 9. gr., laga nr. 38/2001 frá uppkvaðningu dómsins til greiðsludags, auk 200.000 króna í málskostnað að teknu tilliti til virðisaukaskatts.

Ákærði greiði málsvarnarþóknun skipaðs verjanda síns, P-kk-ef F. G-kk-ef lögmanns, 280.000 krónur, að teknu tilliti til virðisaukaskatts, vegna vinnu lögmannsins við meðferð málsins á rannsóknarstigi og fyrir dómi. Þá greiði ákærði 43.900 krónur í annan sakarkostnað samkvæmt yfirliti ákæruvaldsins.

Af hálfu ákæruvaldsins flutti málið A-kvk-nf G-kvk-nf A-kvk-nf aðstoðarsaksóknari. Af hálfu ákærða flutti málið P-kk-nf F. G-kk-nf lögmaður. Af hálfu bótakrefjanda flutti málið A-kvk-nf J-kvk-nf lögmaður fyrir hönd J-kk-ef E-kk-ef lögmanns.

D-kk-nf K-kk-nf héraðsdómari kveður upp dóm þennan.

Dómsorð :

Ákærði, R-x-x C-x-x R-x-x, sæti fangelsi í fjóra mánuði, en fresta skal fullnustu refsingarinnar og falli hún niður að liðnu einu ári frá uppkvaðningu dómsins að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði bótakrefjanda, A, kt. [...], miskabætur að fjárhæð 450.000 krónur, ásamt dráttarvöxtum samkvæmt 1. mgr. 6. gr., sbr. 9. gr., laga nr. 38/2001, frá uppkvaðningu dómsins til greiðsludags, auk 200.000 króna í málskostnað.

Ákærði greiði málsvarnarþóknun skipaðs verjanda síns, P-kk-ef F. G-kk-ef lögmanns, 280.000 krónur, og 43.900 krónur í annan sakarkostnað.

D-kk-nf K-kk-nf dómsins til greiðsludags, auk 200.000 króna í málskostnað að teknu tilliti til virðisaukaskatts.

Ákærði greiði málsvarnarþóknun skipaðs verjanda síns, P-kk-ef F. G-kk-ef lögmanns, 280.000 krónur, að teknu tilliti til virðisaukaskatts, vegna vinnu lögmannsins við meðferð málsins á rannsóknarstigi og fyrir dómi. Þá greiði ákærði 43.900 krónur í annan sakarkostnað samkvæmt yfirliti ákæruvaldsins.

Af hálfu ákæruvaldsins flutti málið A-kvk-nf G-kvk-nf A-kvk-nf aðstoðarsaksóknari. Af hálfu ákærða flutti málið P-kk-nf F. G-kk-nf lögmaður. Af hálfu bótakrefjanda flutti málið A-kvk-nf J-kvk-nf lögmaður fyrir hönd J-kk-ef E-kk-ef lögmanns.

D-kk-nf K-kk-nf héraðsdómari kveður upp dóm þennan.

Ákærði, R-x-x C-x-x R-x-x, sæti fangelsi í fjóra mánuði, en fresta skal fullnustu refsingarinnar og falli hún niður að liðnu einu ári frá uppkvaðningu dómsins að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði bótakrefjanda, A, kt. [...], miskabætur að fjárhæð 450.000 krónur, ásamt dráttarvöxtum samkvæmt 1. mgr. 6. gr., sbr. 9. gr., laga nr. 38/2001, frá uppkvaðningu dómsins til greiðsludags, auk 200.000 króna í málskostnað.

Ákærði greiði málsvarnarþóknun skipaðs verjanda síns, P-kk-ef F. G-kk-ef lögmanns, 280.000 krónur, og 43.900 krónur í annan sakarkostnað.

D-kk-nf K-kk-nf